उल्भ्ससँग फुलहमको बराबरी
सब्टिच्युट मनर सोलोमनले लगातार तेस्रो खेलमा गरेको गोलको मदतले युरोपमा खेल्ने सपना बुनिरहेको फुलहमले शुक्रबार इंग्लिस प्रिमियर लिगको घरमा उल्भ्ससँग १–१ को बराबरी खेलेको छ ।
लन्डन — सब्टिच्युट मनर सोलोमनले लगातार तेस्रो खेलमा गरेको गोलको मदतले युरोपमा खेल्ने सपना बुनिरहेको फुलहमले शुक्रबार इंग्लिस प्रिमियर लिगको घरमा उल्भ्ससँग १–१ को बराबरी खेलेको छ ।रेलिगेसनबाट बच्न संघर्षरत उल्भ्स भने संघर्ष खेलमा कम्तीमा एक अंक बटुल्न सफल रह्यो । उल्भ्सले पहिलो हाफमा पाब्लो साराबिआको गोलले अग्रता लिएको थियो । यो नतिजापछि फुलहम ३९ अंकमा छैटौं स्थानमा रह्यो ।यो सिजनको आश्चर्यजनक टिम रहेको फुलहमले यो खेल जितेको भए पाँचौं स्थानमा रहेको न्युकासल युनाइटेडसँग अंक बराबरी गर्ने थियो । उल्भ्स भने २४ अंकमा १५ औं स्थानमा रहेको छ । 